**ПРЕССЪОБЩЕНИЕ**

На 18.01.2021г. се състоя работна среща с Министъра на здравеопазването проф. д-р Костадин Ангелов съвместно с Директорите на РЗИ-Бургас, РЗИ-Сливен, РЗИ-Ямбол, както и представители на община Бургас, РУО-Бургас, РУО-Сливен, РУО-Ямбол и Регионална Дирекция за социално подпомагане - Бургас.

На срещата се обсъдиха въпроси, свързани със започване на втора фаза на ваксинацията, в която се включват педагогически и непедагогически персонал на училища, детски градини и детски ясли, както и работещи в заведения за социални услуги и потребители на социални услуги на възраст над 18г.

Започват изследвания с бързи антигенни тестове, предоставени от МЗ на педагогически и непедагогически персонал, работещ в училища и детски градини с цел осигуряване безпрепятствено преминаване от онлайн обучение към присъствено. Изследването с тези тестове ще се извършва от обучени медицински специалисти, работещи в учебните заведения. Резултатите ще се докладват чрез РЗИ-Бургас в Националната информационна система за COVID-19.

19.01.2021